# Victor McLaglen

| Victor McLaglen |
| --- |
|  |
| Født | 10. des. 1886 Royal Tunbridge Wells |
| Død | 7. nov. 1959   (72 år) Newport Beach |
| Beskjeftigelse | Skuespiller, bokser, filmskuespiller, militært personell, fjernsynsskuespiller, offiser  |
| Søsken | Cyril McLaglen Sydney Temple Leopold McLaglen |
| Barn | Andrew V. McLaglen |
| Nasjonalitet | Storbritannia USA |
| Gravlagt | Forest Lawn Memorial Park |
| Utmerkelser | Oscar for beste mannlige hovedrolle (1936; for verk: The Informer, tema for: 8th Academy Awards) Stjerne på Hollywood Walk of Fame |
| Aktive år | 1920– |
| IMDb | IMDb
 |
|

---

Victor McLaglen på Commons |

**Victor Andrew de Bier Everleigh McLaglen** (1886–1959) var en britisk-amerikansk skuespiller. Han vant Oscar for beste mannlige hovedrolle for rollen som Gypo Nolan i filmen *Angiveren* (1935).

## Før Hollywood

McLaglen var eldre bror av skuespiller Cyril McLaglen. McLaglen forlot hjemmet i en alder av fjorten år for å bli med i den britiske hæren for å kjempe i den andre boerkrigen. Men til hans ergrelse ble han stasjonert på Windsor Castle, og han ble senere tvunget til å forlate hæren da hans riktige alder ble oppdaget.

Fire år senere flyttet han til Canada, hvor han tjente til livets opphold som bryter og tungvektsbokser, med flere imponerende seire i bokseringen. Mellom kampene, turnerte McLaglen med et sirkus, og tilbød $25 til den som kunne gå tre runder mot ham i ringen.

McLaglen returnerte til England i 1913 og under første verdenskrig var han kaptein i The Princess of Wales Royal Regiment. Han fortsatte med boksing, og ble kåret til tungvektsmester i den britiske hæren i 1918. Etter første verdenskrig begynte han å ta roller i britiske stumfilmer.

## Filmkarriere

McLaglens karrière tok en overraskende vending i 1920, da han flyttet til Hollywood. Han ble en populær karakterskuespiller, med en spesiell evne til å spille fylliker. Flere ganger spilte han roller som irer, noe som førte til at mange filmfans feilaktig antok at han var irsk snarere enn engelsk.

Høydepunktet i McLaglens karrière var en Oscar for beste mannlige hovedrolle for hans rolle i *Angiveren* (1935), basert på en roman av Liam O'Flaherty. Mot slutten av karrièren ble han nominert igjen, denne gangen for beste mannlige birolle, da han spilte mot John Wayne i filmen *Den tause mann* (1952). McLaglen har fått en stjerne på Hollywood Walk of Fame.

## Privatliv

McLaglen var gift tre ganger. Hans første ekteskap var med Enid Lamont i 1919. Paret fikk en datter, Sheila, og en sønn, Andrew, som senere arbeidet som regissør. McLaglens kone døde etter en rideulykke i 1942. Hans andre ekteskap var med Suzanne M. Brueggeman, hvis ekteskap varte fra 1943 til 1948. McLaglens tredje og siste ekteskap var med Margaret Pumphrey, som han var gift med fra 1948 og frem til sin død. McLaglen døde av et hjerteinfarkt i 1959. Han hadde innen den tid blitt amerikansk statsborger. McLaglen ble begravet på Forest Lawn Memorial Park i Glendale i California.

## Filmografi (utvalg)

* 1920 – *The Call of the Road*
* 1921 – *Corinthian Jack*
* 1921 – *The Sport of Kings*
* 1921 – *The Prey of the Dragon*
* 1922 – *The Crimson Circle*
* 1922 – *A Sailor Tramp*
* 1922 – *The Glorious Adventure*
* 1923 – *In the Blood*
* 1924 – *The Gay Corinthian*
* 1926 – *Helteglorien*
* 1928 – *En pike i hver havn*
* 1929 – *Kamphaner i kjærlighet*
* 1931 – *X 27*
* 1931 – *Women of All Nations*
* 1932 – *Rackety Rax*
* 1934 – *Men skipet går videre*
* 1936 – *Klondike Annie*
* 1939 – *Rio*
* 1952 – *Den tause mann*
* 1956 – *Jorden rundt på 80 dager*

## Referanser

## Eksterne lenker

* (en) Victor McLaglen på Internet Movie Database

* (sv) Victor McLaglen i Svensk Filmdatabas

* (da) Victor McLaglen på Filmdatabasen

* (da) Victor McLaglen på Scope

* (fr) Victor McLaglen på Allociné

* (en) Victor McLaglen på AllMovie

* (en) Victor McLaglen hos Turner Classic Movies (arkivert)

* (en) Victor McLaglen hos Rotten Tomatoes

* (en) Victor McLaglen hos The Movie Database